b"\n_START_ARTICLE_\n10. letnik\n_START_SECTION_\nOzadje\n_START_PARAGRAPH_\nSkupina je avgusta 2003 v Studiu 100 s producentom Julijem Zornikom za\xc4\x8dela pripravljati material za mini-plo\xc5\xa1\xc4\x8do, posve\xc4\x8deno 10. obletnici benda. Album je bil posnet in zmiksan v Studiu 100 s producentom Julijem Zornikom s pomo\xc4\x8djo Petra \xc5\xbdirovnika od julija 2003 do januarja 2004. Snemanje je potekalo konec leta 2004 in v za\xc4\x8detku leta 2005. Na albumu je bas kitaro snemal An\xc5\xbee Langus, ki je aprila 2004 skupino zaradi \xc4\x8dasovne prezaposlenosti zapustil. V \xc4\x8dasu izida plo\xc5\xa1\xc4\x8de je bil uradni basist skupine Ga\xc5\xa1per Gantar, v tistem \xc4\x8dasu delujo\xc4\x8d v skupinah Escape in Obduction._NEWLINE_Na dan izida plo\xc5\xa1\xc4\x8de je iz\xc5\xa1el videospot za skladbo Bob'Street. V okviru promocije je skupina 2. oktobra 2004 odigrala koncert v Cvetli\xc4\x8darni.\n_START_SECTION_\nDokumentarni film Sre\xc4\x8dna mladina 93\xe2\x80\x9303\n_START_PARAGRAPH_\nPosebna vsebina albuma je petintridesetminutni dokumentarni film o Sre\xc4\x8dni mladini, ki zajema obdobje skupine od leta 1993 do leta 2003. Avtorji dokumentarnega filma sta bila \xc4\x8dlana Benjamin produkcije (An\xc5\xbee Verdel in Gregor Andol\xc5\xa1ek). Film vsebuje vse pomembnej\xc5\xa1e dogodke, ki so se pripetili skupini, koncerte in snemanja albumov."